**Kalendari i aktiviteteve për Javën e Parasë**

**E hënë, 12 mars 2018**

**Ora 11:00, Tiranë**

Ceremonia e çeljes së Javës së Parasë në ambientet e Muzeut të Bankës së Shqipërisë.

Shpërndarja e çmimeve për fituesit e 3 konkurseve të lançuara një muaj më parë nga BSH dhe AAB.

1. Konkursi për nxënësit e klasave VI të shkollës 9-vjeçare me projekte “Paraja: Ç’të mbjellësh, do të korrësh!”
2. Konkursi për nxënësit e shkollave të mesme “Videoja më e mirë” me temë “Paraja: Ç’të mbjellësh, do të korrësh!”
3. Konkursi për studentë i esesë më të mirë me temë “A përbën rrezik përdorimi i euros në transaksionet tregtare në Shqipëri?”

**E martë, 13 mars 2018**

**Ora 09:00, Tiranë**

**Vizitë në Muzeun e BSH**-së dhe orë mësimore për nxënës të ciklit fillor të shkollës 9-vjeçare “Servete Maçi” me temë “Paraja: Ç’të mbjellësh do të korrësh!”.

**Ora 11:00, Tiranë**

**Vizitë në një degë banke tregtare**

ProCredit Bank vë në dispozicion për nxënësit e një shkolle të mesme degën e saj tek Tirana e Re për të vizituar Zonën 24/7 të bankës. Nxënësit mund të njihen konkretisht me shërbimet inovative bankare të ofruara 24/7 dhe mësojnë avantazhet që sjell për klientët automatizimi i shërbimeve bankare.

**Ora 14:00, Tiranë**

**Leksion i hapur në Universitetin Epoka, Tiranë** nga zj. Olta Manjani, kryespecialiste pranë Departamentit të Politikës Monetare në Bankën e Shqipërisë, me temë “Sistemi monetar dhe roli i Bankës së Shqipërisë në ruajtjen e tij” dhe zj. Suela Totokoci, Drejtore e Departamentit të Thesarit, Intesa Sanpaolo Bank, me temë “Roli i bankave në transmetimin e politikës monetare. Përdorimi i monedhës vendase”.

**Ora 18:00, Tiranë**

**Leksion i hapur** **në Bankën e Shqipërisë** me temë, “Rëndësia e kulturës financiare për sipërmarrësit e rinj dhe për mirëqenien personale”. Leksioni do të mbahet nga z. Dritan Mezini, Drejtor i Përgjithshëm i DM-consulting dhe portalit Duapunë.com.

**E mërkurë, 14 mars 2018**

Dita e Verës –festë zyrtare

**E enjte, 15 mars 2018**

**Ora 09:00, Tiranë**

Vizitë në Muzeun e BSH-së dhe orë mësimore për nxënës të ciklit fillor të shkollës 9-vjeçare “Servete Maçi” temë “Paraja: Ç’të mbjellësh do të korrësh!”.

**Ora 10:00, Tiranë**

Ky aktivitet është një version i lojës së Tregtisë Ndërkombëtare dhe do të zhvillohet në sallën e konferencave Protik me pjesëmarrjen e 30 nxënësve (17-18 vjeç) që vijnë nga Tirana. Nxënësit ndahen në ekipe të përbëra prej pesë personash dhe secili prej tyre vepron si një ”vend” i veçantë.  Vendet klasifikohen sipas nivelit të të ardhurave (të larta, mesatare dhe të ulëta) dhe konkurrojnë kundër njëri-tjetrit "për të prodhuar" forma letre (rrethore, trekëndësha, drejtkëndësha etj.) me qëllim shitjen e tyre tek një tregtar që operon në treg ndërkombëtar, me çmime që variojnë sipas kërkesës dhe ofertës. Loja udhëhiqet nga një lektor dhe çdo ekip ndihmohet nga një vullnetar i biznesit, i cili vjen nga industria bankare dhe bizneset që veprojnë në Shqipëri. Objektivi për secilin vend është që të bëjë sa më shumë pará. Bazuar në të ardhurat e grumbulluara do të shpallet ekipi fitues. (Junior Achievement)

**Ora 11:00, Tiranë**

Orë e hapur mësimore, në bashkëpunim me Shërbimin Kombëtar për Rininë. Nën titullin "Mendoj për nesër", veprimtaria do të zhvillohet në mjediset e Qendrës Rajonale Rinore të Tiranës me pjesëmarrjen e nxënësve të shkollave të mesme. Zj. Najada Xhaxha, Drejtore e Departamentit të Pagesave, pranë Tirana Bank dhe Kryetare e Komitetit për Sistemet e Pagesave në AAB, do të referojë me temën "Kultura financiare mbi të ardhurat personale" dhe zj. Gentiana Duka, Drejtore e njësisë për kredinë personale dhe konsumatore, Alpha Bank Albania, me temë "Kreditë e buta për studentët".

**E premte, 16 mars 2018**

**Ora 11: 30, Tiranë**

**Kuizi Evropian i Parasë** (European Money Quiz), i cili zhvillohet për herë të parë në vitin 2018, si një konkurs mbarë evropian me qëllim përmirësimin e kulturës financiare të fëmijëve të moshës 13 - 15 vjeç. Klasat e 9-ta do të konkurrojnë drejtpërdrejt me njëri-tjetrin gjatë një aktiviteti “live”, në platformën Kahoot! ora 11:30, në Tiranë, në qendrën kulturore Ortodokse. Klasa më e zgjuar dhe më e shpejtë, do të duhet t’i përgjigjet saktë dhe shpejt 10 pyetjeve të konkursit kombëtar. Çdo klasë do të përfaqësohet nga një skuadër me 5 nxënës. Nga skuadra fituese e fazës së parë, dy më të mirët do të vijojnë në fazën e dytë, në Bruksel ndërsa 3 nxënësit e tjerë të skuadrës do të vlerësohen me dhurata simbolike.

**Ora ....., Durrës,**

**Leksion i hapur në Universitetin “Aleksandër Moisiu”, Durrës**, nga: 1. zj. Ela Golemi, anëtare e Këshillit Mbikëqyrës të Bankës së Shqipërisë dhe njëkohësisht Zëvendësdekane në Fakultetin e Kërkimit Shkencor të Biznesit në Universitetin "Aleksandër Moisiu" Durrës, me temë "Rëndësia e përdorimit të monedhës sonë kombëtare në zhvillimin e qëndrueshëm ekonomik të vendit"; 2. zj. Znj. Joarda Mema, Pergjegjese, Sektori i Zhvillimit te Segmenteve dhe Produkteve, Credins Bank me temë “Veprimtaria bankare me pakicë (*retail*): dhënia e kredive dhe depozitave në monedhën vendase”.

**Ora 10:30, Elbasan**

**Leksion i hapur në Universitetin “Aleksandër Xhuvani”, Elbasan** nga: 1. Juna Bozdo, Përgjegjëse e Sektorit të Vlerësimit Sistemik, të Departamentit të Stabilitetit Financiar në Bankën e Shqipërisë, me temë “Stabiliteti financiar, roli i Bankës së Shqipërisë në ruajtjen e tij dhe paketa e deeuroizimit”; 2. Artiola Agalliu, Drejtore e Departamentit të Menaxhimit të Riskut, Union Bank, me temë “Stabiliteti financiar, roli i bankave”; 3. Marilda Shkurti Agjencia e Sigurimit të Depozitave (ASD), me temë “Stabiliteti financiar, roli i skemave të sigurimit të depozitave në ruajtjen e stabilitetit financiar”.

**Ora 17:00, Tiranë**

**Leksion i hapur në UET** nga znj. Ediola Bicaku, Drejtuese e Departamentit të Auditit të Brendshëm në Intesa Sanpaolo Bank Albania, me temë “Internal Audit in Banking Sector & Future Challenges”.